arnastofnun/IGC-2024 huggingface dataset:
S-688/2014

Mál þetta sem dómtekið er í dag er höfðað með ákæru útgefinni af ríkissaksóknara, 18. ágúst 2014, „á hendur B-kk-þgf S-kk-þgf M. Ó-kk-þgf, Ugluhólum 12, Reykjavík, fyrir valdstjórnarbrot, aðfaranótt sunnudagsins 21. júlí 2013, með því að hafa í lögreglubifreið, sem ekið var vestur Miklubraut í Reykjavík, á leið frá Austurbergi 34 að lögreglustöðinni við Hverfisgötu, þar sem hann sat í hægra aftursæti, sparkað með vinstri fæti í hægri upphandlegg lögreglumannsins G-kk-ef Á-kk-ef G-kk-ef, sem sat í ökumannssæti og ók bifreiðinni, en G-kk-nf Á-kk-nf var við skyldustörf og þurfti að hafa afskipti af ákærða.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1986. Hann á að baki talsverðan sakaferil. Brot ákærða er hegningarauki við dóm frá 30. janúar 2014. Verður litið til þess við ákvörðun refsingar. Þá hefur ákærði greiðlega játað brot sitt. Er refsing hans hæfilega ákveðin fangelsi í 3 mánuði.

Engan sakarkostnað hefur leitt af málinu.

Af hálfu ákæruvalds flutti málið, Ó-kk-nf I-kk-nf Ó-kk-nf aðstoðarsaksóknari, ríkissaksóknara.

D ó m s o r ð :

Ákærði, B-kk-nf S-kk-nf M. Ó-kk-nf, sæti fangelsi í 3 mánuði.

S-kk-nf S-kk-nf.
S-711/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 26. ágúst sl., á hendur A-kk-þgf D-kk-þgf S-kk-þgf, Óstaðsettur í hús, „fyrir eftirtalin hegningar- og umferðarlagabrot framin á árinu 2014:

1. Fyrir þjófnað, með því að hafa, laugardaginn 19. apríl, í verslun Elko í Skeifunni 7, Reykjavík, stolið minniskorti að verðmæti kr. 20.985 og lyklaborði að verðmæti kr. 16.995.

Telst brot þetta varða við 244. gr. almennra hegningarlaga nr. 19/1940.

2. Fyrir umferðarlagabrot, með því að hafa, mánudaginn 23. júní, ekið bifreiðinni JE-753 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 525 ng/ml og tetrahýdrókannabínól 1,9 ng/ml) um Breiðholtsbraut í Reykjavík, þar til lögregla stöðvaði bifreiðina.

Telst brot þetta varða við 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans því ákveðin fangelsi í 3 mánuði. Ákærði er sviptur ökurétti í 2 ár frá uppkvaðningu dómsins að telja. Ákærði greiði 131.395 krónur í sakarkostnað og málsvarnarþóknun skipaðs verjanda síns, H-x-x B-kk-ef hdl., 75.300 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf D-kk-nf S-kk-nf, sæti fangelsi í 3 mánuði.

Ákærði er sviptur ökurétti í 2 ár frá uppkvaðningu dómsins að telja

Ákærði greiði 131.395 krónur í sakarkostnað og málsvarnarþóknun skipaðs verjanda síns, H-x-x B-kk-ef hdl., 75.300 krónur að meðtöldum virðisaukaskatti.

A-kk-nf Í-kk-nf
S-769/2014

Mál þetta sem dómtekið er í dag er höfðað af lögreglustjóranum á höfuðborgarsvæðinu með ákæru dagsettri 16. september 2014, „gegn K-x-x L-x-x, Tryggvagötu 14, Reykjavík fyrir eftirtalin umferðar- og hegningarlagabrot í Reykjavík árið 2014 með því að hafa:

1. Föstudaginn 13. júní, tekið bifreiðina UM-S81 ófrjálsri hendi úr bílskúr á Granda, og ekið henni undir áhrifum áfengis (í blóði mældist vínandi 3,42‰) að Fosshótel Barón, Skúlagötu, með þeim afleiðingum að ákærði ók bifreiðinni á hlaðinn steinvegg, og sinnti ekki lögboðnum skyldum sínum, heldur fór af vettvangi.

M. 007-2014-34734

Telst brot þetta varða við 259. gr. almennra hegningarlaga nr. 19/1940 og 1. mgr. 10. gr. og 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987.

2. Fyrir þjófnað með því að hafa miðvikudaginn 5. mars í verslun Bónus, Hallveigarstíg, stolið matvöru samtals að verðmæti 5.973 kr.

M. 007-2014-11687

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1988. Hann á að baki sakaferil. Var hann dæmdur í 30 daga skilorðsbundið fangelsi 22. nóvember 2013 fyrir þjófnað. Ákærði hefur rofið skilorð dómsins og verður það dæmt upp hér í dómi. Er refsing ákærða ákveðin fangelsi í 3 mánuði, sem ekki verður bundið skilorði.

Ákærði er sviptur ökurétti í 2 ár frá uppkvaðningu dómsins að telja.

Ákærði greiði sakarkostnað skv. yfirliti.

Af hálfu ákæruvalds flutti málið H-kvk-nf S-kvk-nf P-kvk-nf, fulltrúi lögreglustjórans á höfuðborgarsvæðinu.

D ó m s o r ð :

Ákærði, K-x-x L-x-x, sæti fangelsi í 3 mánuði.

Ákærði er sviptur ökurétti í 2 ár frá uppkvaðningu dómsins að telja.

Ákærði greiði 42.934 krónur í sakarkostnað.

S-kk-nf S-kk-nf
S-783/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 16. september sl., á hendur B-kk-þgf B-x-x H-kk-þgf, Reykjavík, „fyrir fíkniefnalagabrot, með því að hafa laugardaginn 25. maí 2013, að A í Reykjavík, haft í vörslum sínum í sölu- og dreifingarskyni 666,80 g af maríjúana og 130 kannabisplöntur, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 666,80 g af maríjúana, 130 kannabisplöntum, 36 lömpum, 5 loftsíum með viftum, 5 loftblásurum, 4 ljósaperum og 2 loftsíum, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, en þessir munir voru notaðir til framleiðslu kannabisplantnanna.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans því ákveðin fangelsi í 5 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækt skal vera 666,80 g af maríjúana, 130 kannabisplöntur, 36 lampar, 5 loftsíur með viftum, 5 loftblásarar, 4 ljósaperur og 2 loftsíur. Ákærði greiði 272.841 krónur í sakarkostnað og málsvarnarþóknun skipaðs verjanda síns, S-kk-ef F-kk-ef hdl., 140.560 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf B-x-x H-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera 666,80 g af maríjúana, 130 kannabisplöntur, 36 lampar, 5 loftsíur með viftum, 5 loftblásarar, 4 ljósaperur og 2 loftsíur.

Ákærði greiði 272.841 krónur í sakarkostnað og málsvarnarþóknun skipaðs verjanda síns, S-kk-ef F-kk-ef hdl., 140.560 krónur að meðtöldum virðisaukaskatti.

A-kk-nf Í-kk-nf
S-785/2014

Mál þetta, sem dómtekið er í dag, er höfðað af ríkissaksóknara með ákæru dags. 16. september 2014 „á hendur A, kennitala [... ..., ..., ...], fyrir kynferðisbrot, með því að hafa fimmtudaginn 27. febrúar 2014, og um nokkurt skeið fram til þess dags, á heimili sínu að [..., ...], haft í vörslum sínum á Acer fartölvu 21 myndskeið sem sýnir börn á kynferðislegan og klámfenginn hátt, en tölvan með myndskeiðunum var haldlögð þann sama dag.

Telst þetta varða við 1. mgr. 210. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreind myndskeið og Acer fartölva sem lögregla lagði hald á, verði gert upptækt samkvæmt 1. og 2. tölul. 1. mgr. 69. gr. a. almennra hegningarlaga.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1986. Hann hefur ekki sætt refsingu áður, svo kunnugt sé.

Með hliðsjón af sakarefni málsins og greiðlegri játningu ákærða er refsing hans ákveðin fangelsi í tvo mánuði, sem skilorðsbundið verður með þeim hætti er í dómsorði greinir.

Upptæk eru gerð til ríkissjóðs myndskeið og Acer fartölva, sem lögregla lagði hald á, svo sem í ákæru greinir.

Ákærði greiði málsvarnarþóknun skipaðs verjanda, svo sem í dómsorði greinir. Hefur þá verið tekið tillit til virðisaukaskatts.

Af hálfu ákæruvaldsins flutti málið E-kk-nf T-kk-nf, aðstoðarsaksóknari ríkissaksóknara.

D ó m s o r ð :

Ákærði, A, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækt er gert til ríkissjóðs myndskeið og Acer fartölva, sem haldlögð voru við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef A-kk-ef B-kk-ef héraðsdómslögmanns, 298.690 krónur.

S-kk-nf S-kk-nf.
S-799/2014

Mál þetta, sem dómtekið var 10. október síðastliðinn, var höfðað með ákæru lögreglustjórans á höfuðborgarsvæðinu, dagsettri 8. september sl., á hendur Þ-kk-þgf H-kk-þgf L-kk-þgf Reykjavík, „fyrir sérstaklega hættulega líkamsárás, með því að hafa að morgni sunnudagsins þann 27. október 2013, inni í smáhýsi að X í Reykjavík, stungið A, með hnífi í hægri síðu. Afleiðingar árásarinnar urðu þær að A hlaut tveggja sentimetra langt stungusár í hægri síðu.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæðis í ákærunni.

Ákærði á að baki langan sakaferil. Hann var fyrst dæmdur fyrir ofbeldisbrot 1990 er hann var dæmdur í 5 mánaða fangelsi fyrir brot gegn 1. mgr. 218. gr. og 2. mgr. 218. gr. almennra hegningarlaga. Síðan þá hefur hann verið dæmdur alls 5 sinnum fyrir líkamsárásir og margoft fyrir önnur brot. Síðast var hann dæmdur í 18 mánaða fangelsi 28. maí 2013 fyrir brot gegn 2. mgr. 218. gr. og 1. mgr. 106. gr. almennra hegningarlaga. Eftir að ákærði framdi brotið, sem hann hefur nú verið sakfelldur fyrir, hefur hann tvisvar verið sektaður fyrir fíkniefnalagabrot. Ákærða verður nú dæmdur hegningarauki, sbr. 78. gr. almennra hegningaralaga. Við ákvörðun refsingar verður höfð hliðsjón af sakaferli ákærða og alvarleika brotsins. Til málsbóta telst greið játning hans, bæði hjá lögreglu og fyrir dómi. Samkvæmt þessu verður refsing ákærða ákveðin fangelsi í 18 mánuði.

Loks verður ákærði dæmdur til að greiða sakarkostnað og málsvarnarþóknun verjanda síns, að meðtöldum virðisaukaskatti, eins og í dómsorði greinir.

A-kk-nf Í-kk-nf héraðsdómari kveður upp dóminn.

D ó m s o r ð :

Ákærði, Þ-kk-nf H-kk-nf L-kk-nf, sæti fangelsi í 18 mánuði.

Ákærði greiði 15.200 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hdl., 100.400 krónur.

A-kk-nf Í-kk-nf
S-860/2014

Mál þetta, sem dómtekið var í dag, er höfðað með ákæru, útgefinni 7. október 2014, á hendur Á-kk-þgf O-x-x E-x-x, kt. 000000-0000, Hátúni 10b, Reykjavík, fyrir þjófnað í Reykjavík árið 2014, með því að hafa þriðjudaginn 9. september í verslun Krónunnar, Bíldshöfða, stolið vörum samtals að verðmæti 6.477 krónur.

Telst brot þetta varða við 244. gr. almennra hengingarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1960. Samkvæmt framlögðu sakavottorði, dagsettu 30. september 2014, hefur hann ítrekað verið fundinn sekur um þjófnað frá árinu 2000. Þykir refsing ákærða hæfilega ákveðin fangelsi í 60 daga. Í ljósi síendurtekinna brota þykja ekki efni til að skilorðsbinda refsinguna.

Sakarkostnað hefur ekki leitt af málinu.

Af hálfu ákæruvaldsins flutti málið S-kvk-nf I-kvk-nf G-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Á-kk-nf O-kk-nf E-x-x, sæti fangelsi í 60 daga.

V-kvk-nf S-kvk-nf
S-863/2014

Ár 2014, mánudaginn 27. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 863/2014: Ákæruvaldið (S-kvk-nf I. G-kvk-nf) gegn O-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 7. október sl. á hendur ákærða, O-kk-þgf H-kk-þgf, kt. [...], Kleppsvegi 4, Reykjavík, „fyrir fjársvik, með því að hafa laugardaginn 31. maí 2014, í 6 skipti heimildarlaust notað greiðslukort A, kt. [...] og blekkt starfsfólk í neðangreindum verslunum og þjónustuaðila í Reykjavík, með því að framvísa debetkorti nr. [...] frá Landsbankanum, útgefið af Valitor, en ákærði hafði komist yfir kortið og með því svikið út vörur og þjónustu, samtals að fjárhæð 89.405,- kr. og þannig látið skuldfæra andvirðið á debetkortareikninginn, eins og hér greinir:

31.05.2014 Bitahöllin kr. 23.000,-

Vínbúðin kr. 11.915,-

N1 kr. 4.804,-

Vínbúðin kr. 12.198,-

Vínbúðin kr. 27.598,-

Hraunberg kr. 9.890,-

Telst þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu gerir S-kk-nf S-kk-nf hdl. f.h. A, kt. [...], [...] í Reykjavík kröfu um að O-kk-nf H-kk-nf greiði A kr. 247.472.- auk vaxta skv. 1. mgr. 8. gr. laga um vexti og verðtryggingu nr. 38/2001, frá 31. maí 2014 þar til mánuður er liðinn frá birtingu kröfunnar, en síðan dráttarvexti skv. 1. mgr. 6. gr. laga um vexti og verðtryggingu nr. 38/2001, frá þeim degi til greiðslu dags.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 60 daga.

Dæma ber ákærða til þess að greiða A 247.472 krónur í skaðabætur ásamt almennum vöxtum samkvæmt 4. gr. laga um vexti og verðtryggingu nr. 38, 2001, frá 31. maí 2014 til 21. nóvember 2014 en með dráttarvöxtum samkvæmt III. kafla laganna eftir það til greiðsludags.

Sakarkostnað hefur ekki leitt af málinu.

DÓMSORÐ:

Ákærði, O-kk-nf H-kk-nf, sæti fangelsi í 60. daga.

Ákærði greiði A 247.472 krónur í skaðabætur ásamt almennum vöxtum frá 31. maí 2014 til 21. nóvember 2014 en þaðan í frá með dráttarvöxtum til greiðsludags.

P-kk-nf G-kk-nf.
S-879/2013

Mál þetta, sem dómtekið er í dag 27. janúar, er höfðað af lögreglustjóranum á höfuðborgarsvæðinu með ákæru dagsettri 24. september 2013 á hendur A, kt. 000000-0000, [...], Reykjavík, fyrir fíkniefnalagabrot, með því að hafa föstudaginn [...] 2013, að [...] í Reykjavík, haft í vörslum sínum í sölu- og dreifingarskyni 349,35 g af maríhúana, 3,26 g af ecstacy og 1 g af amfetamíni, sem lögreglumenn fundu við leit.

Er talið að brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Krafist er upptöku til ríkissjóðs á 349.35 g af maríhúana, 3,26 g af ecstacy, 1 g af amfetamíni, 4 vogar og 20 smelluláspokar sem lagt var hald á við rannsókn málsins.

Er þess krafist að ákærði verði dæmdur til refsingar og til greiðslu alls sakarkostnaðar.

Ákærði hefur játað sök.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði A er fæddur [...]. Samkvæmt sakavottorði hefur ákærði tvisvar gert sátt við lögreglustjórann á höfuðborgarsvæðinu fyrir umferðarlagabrot og einu sinni verið dæmdur fyrir líkamsárás.

Refsing ákærða er ákveðin fangelsi í 3 mánuði. Verður refsingin skilorðsbundin með þeim hætti er í dómsorði greinir.

Upptaka fer fram með þeim hætti sem í dómsorði greinir.

Ákærði greiði 213.350 krónur í málsvarnarþóknun skipaðs verjanda síns, A-kk-ef K-kk-ef F-kk-ef héraðsdómslögmanns.

D ó m s o r ð :

Ákærði, A, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk er gert til ríkissjóðs 349.35 g af maríhúana, 3,26 g af ecstacy, 1 g af amfetamíni, 4 vogar og 20 smelluláspokar sem lagt var hald á við rannsókn málsins.

Ákærði greiði 213.350 krónur í málsvarnarþóknun skipaðs verjanda síns, A-kk-ef K-kk-ef F-kk-ef héraðsdómslögmanns.

S-kk-nf S-kk-nf.
S-900/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 21. október sl., á hendur G-kk-þgf O-kk-þgf, Reykjavík, „fyrir fíkniefnalagabrot með því að hafa, laugardaginn 28. júní 2014, á heimili sínu að Blönduhlíð 16, Reykjavík, haft í vörslum sínum í sölu- og dreifingarskyni 1.029 g maríhúana sem lögregla fann við leit.

Telst þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á ofangreindum fíkniefnum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og jafnframt að gerðar verði upptækar 232.000 kr., sem er ætlaður ávinningur ákærða af sölu fíkniefna, samkvæmt 7. mgr. 5. gr. laga nr. 65/1974 og 1. mgr. 69. gr. b. almennra hegningarlaga nr. 19/1940.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði hefur ekki áður gerst sekur um refsiverða háttsemi. Verður refsing hans því ákveðin fangelsi í 4 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu vera 1.029 g maríjúana og 232.000 krónur. Ákærði greiði málsvarnarþóknun skipaðs verjanda síns, B-kk-ef H-kk-ef hrl., 87.850 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóminn.

D ó m s o r ð :

Ákærði, G-kk-nf O-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 1.029 g maríjúana og 232.000 krónur.

Ákærði greiði málsvarnarþóknun skipaðs verjanda síns, B-kk-ef H-kk-ef hrl., 87.850 krónur að meðtöldum virðisaukaskatti.

A-kk-nf Í-kk-nf